בזכות בתי הזיקוק: רווחי דלק US זינקו 18% לשיא של 100 מ' ד' - וול סטריט | Bizportal
בזכות בתי הזיקוק: רווחי דלק US זינקו 18% לשיא של 100 מ' ד'
החברה תגדיל את הדיבידנד הרבעוני בלמעלה מ-160% ל-1 סנט למניה. מגזר הזיקוק גדל ב-15.3% בזכות גידול ברווחיות הגולמית לחבית בבית הזיקוק באל דוראדו ועליה בכמות הנפט שעובדה בבית הזיקוק בטיילר
| 08/11/2012 08:30 (3)
יצחק תשובה יכול לחייך: חברת דלק US (סימול: DK) מקבוצת דלק שבשליטת איש העסקים יצחק תשובה, פירסמה אמש את תוצאותיה הכספיות לרבעון השלישי ודיווחה על רווחי שיא של 100.3 מיליון דולר שהם 1.67 דולר למניה לעומת 85.3 מיליון דולר עליהם דיווחה ברבעון המקביל, כלומר עלייה של 18% ברווח.
החברה אשר פועלת בתחום זיקוק והפצה של מוצרי נפט ובהפעלה של תחנות תדלוק ומרכזי נוחות ברחבי ארה"ב,הודיע כי החברה תגדיל את הדיבידנד הרבעוני בלמעלה מ-160% ל-1 סנט למניה לעומת 0.0375 דולר שחולק לפני כן.
לאחר תקופת הדו"ח, ב-2 בנובמבר, השלימה דלק US את של החברה הבת, דלק לוגיסטיקה לציבור בארה"ב. לאחר שהחתמים מימשו להפצה של יחידות השתתפות נוספות, קיבלה החברה בתמורה להנפקת כ-37.6% מיחידות ההשתתפות שלה כ-176.2 מיליון דולר.
החברה שמנהל עוזי ימין דיווחה כי במהלך הרבעון השלישי מרווח הזיקוק באיזור מפרץ מקסיקו עמד בממוצע על כ- 29.96 דולר לחבית, בדומה לרבעון השלישי של 2011.
התרומה התפעולית של מגזר הזיקוק ברבעון השלישי של 2012 עלתה לכ- 189.4 מיליון דולר, בהשוואה לתרומה של 164.3 מיליון דולר ברבעון המקביל אשתקד, עלייה של כ-15.3%. במהלך הרבעון השלישי של 2012, תרם בית הזיקוק בטיילר 95.4 מיליון דולר לרווחיות התפעולית, בעוד שהפעילות של בית הזיקוק באל דוראדו תרמה לרווחיות התפעוליות כ- 94.0 מיליון דולר. העליה ברווחיות המגזר בהשוואה לתקופה המקבילה אשתקד נובעת משילוב של גידול ברווחיות הגולמית לחבית בבית הזיקוק באל דוראדו ועליה בכמות הנפט שעובדה בבית הזיקוק בטיילר.
לעומת זאת, תרומת המגזר הקמעונאי לרווחיות התפעולית ירדה ל-11 מיליון דולר ברבעון השלישי של 2012, לעומת 15.6 מיליון דולר ברבעון השלישי של 2011. החברה מסבירה כי עלייה עקבית במחיר הסיטונאי של הדלקים הקטינה את הרווחיות ממכירת דלקים בהשוואה לתקופה המקבילה אשתקד. עם זאת, עלייה מתונה ברווחיות ובהיקף המכירות של מוצרים בחנויות הנוחות הדומות (same store) קיזזה באופן חלקי את הקיטון ברווחיות ממכירת דלקים. בסוף הרבעון השלישי של 2012, הפעיל מגזר הקמעונאות של דלק US רק 372 תחנות תדלוק וחנויות נוחות, בהשוואה ל- 384 בסוף התקופה המקבילה אשתקד.
עוזי ימין, נשיא ומנכ"ל Delek US ציין: " זהו הרבעון הרווחי ביותר בתולדות החברה, רווחיות השיא נבעה הן מעלייה ברווחיות הגולמית בבית הזיקוק באל דוראדו כתוצאה מגידול באספקת נפט באמצעות רכבות לכ- 11,600 חביות נפט ביום, והן מיכולתנו להפעיל את בית הזיקוק בטיילר בקיבולת שיא של למעלה מ- 60,000 חביות נפט גולמי ליום במהלך הרבעון."
איזה יופי עכשיו יוכל לבטל את התספורת בדלק נדל"ן-סליחה ט
תום 08/11/2012 19:08
טעות זה כנראה היה עושה בן אדם ישר שהשם שלו חשוב לו יותר מכסף
מתי מוכרים את פז זיקוק שחתו את העובדים (ל"ת)
גיל פ 08/11/2012 17:14
תשובה מחייך ואני בוכה
אחד שהאמין בתשובה 08/11/2012 08:57
קניתי דלק נדלן בארץ..............